text: Efterlyst 37-årig fundet død
  15 september 2016 kl. 07.19
  En 37-årig mand, der har været savnet siden fredag den 2. september blev onsdag fundet død ved Gråsten. Syd- og Sønderjyllands Politi oplyser, at der ikke er mistanke om, at der skulle være sket en forbrydelse.
  Den 37-årige Troels Bork forlod tidligt om morgenen den  fredag 2. september sin kærestes bolig i Gråsten og er ikke set siden.
  Onsdag eftermiddag blev han fundet død nær Gråsten. Der er ikke mistanke om, at der skulle være sket en forbrydelse, oplyser Syd- og Sønderjyllands Politi.
  Livslinien:
  De fleste mennesker har perioder, hvor livet eller en situation opleves som så svær, at de ikke kan magte den alene. Har du tanker om selvmord, kan du kontakte Livsliniens telefonrådgivning, 70 201 201 alle årets dage fra kl. 11-04.Se mere på www.livslinien.dk
  
  